Hiilipussi

pienoiskuva|155px|Aitolahden vaakunan aiheena olivat hiilipussit.
Hiilipussit (Corycium enigmaticum eli ”arvoituksellinen pikku pussi”) ovat soikion muotoisia, eloperäistä hiiltä sisältäviä muodostumia kalliossa. Ne ovat vanhimpia Suomesta löydettyjä esihistoriallisen elämän jäänteitä.

Pussien alkuperä on epävarma. Alun perin niiden arveltiin olevan esihistoriallisten levien fossiileja, minkä vuoksi muodostumille annettiin latinankielinen nimi. Nykytiedon mukaan nämä 2–30 senttimetriä pitkät hiilirakenteet eivät ole oikeastaan fossiileja vaan kiveä, jossa on joukossa sinibakteereiden jäänteitä. Niiden oletetaan olevan peräisin prekambriselta ajalta ja niiden iäksi on arvioitu runsaat 1 900 miljoonaa vuotta.

Hiilipusseiksi nimetyt painaumat löysi J. J. Sederholm Näsijärven fylliittikallioista vuonna 1890. Aitolahden kunnanvaakunan aiheena olikin Corycium enigmaticum.

 Lähteet 

 Aiheesta muualla 



Luokka:Paleontologia
Luokka:Esihistoriallinen elämä
Luokka:Aitolahti